REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

11 Broj 06-2/171-23

1. avgust 2023. godine

B e o g r a d

ZAPISNIK

30. SEDNICE ODBORA ZA FINANSIJE, REPUBLIČKI BUDžET I KONTROLU TROŠENjA JAVNIH SREDSTAVA, ODRŽANE 1. AVGUSTA 2023. GODINE

Sednica je počela u 11,00 časova.

Sednici je predsedavao Veroljub Arsić, predsednik Odbora.

Sednici su prisustvovali članovi Odbora: Miroslav Kondić, Aleksandra Tomić, Tijana Davidovac, Vojislav Vujić, Dragan D. Marković i Rozalija Ekres.

Sednici su prisustvovali i: Bratimir Vasiljević (zamenik Ane Beloice), Dragan Jovanović (zamenik Svetlane Milijić), Dalibor Jekić (zamenik Vladimira Obradovića), Zoran Stojanović (zamenik Veroljuba Stevanovića), Đorđe Stanković (zamenik Miroslava Aleksića) i Miodrag Gavrilović (zamenik Nenada Mitrovića).

Sednici nisu prisustvovali članovi Odbora: Nikola Radosavljević, Dušan Bajatović, Bojana Bukumirović, Nebojša Zelenović, niti njihovi zamenici.

Sednici su prisustvovali: dr Jorgovanka Tabaković, guverner Narodne banke Srbije, Željko Jović, viceguverner, Ana Ivković, viceguverner, Dragana Stanić, viceguverner, Nikola Dragašević, viceguverner, Ivan Nikolić, član Saveta guvernera, Savo Jakovljević, generalni direktor Sektora za ekonomska istraživanja i statistiku, Milan Trajković, zamenik generalnog direktora Sektora za ekonomska istraživanja i statistiku, Jelena Stojanović, generalni direktor Direkcije za računovodstvo i finansije, Dejan Dević, generalni direktor Direkcije za zakonodavno-pravne poslove, i Tatjana Žuža, sekretar Izvršnog odbora.

Na predlog predsednika, Odbor je jednoglasno (12 glasova za) utvrdio sledeći

D n e v n i r e d :

 1. Razmatranje Polugodišnjeg izveštaja o monetarnoj politici (januar-jun 2022), koji je podnela Narodna banka Srbije (broj 400-1918/22 od 26. septembra 2022. godine);

 2. Razmatranje Godišnjeg izveštaja o monetarnoj politici za 2022. godinu, Godišnjeg izveštaja o poslovanju i rezultatima rada za 2022. godinu i Godišnjeg izveštaja o stabilnosti finansijskog sistema za 2022. godinu koji je podnela Narodna banka Srbije (broj 400-1262/23 od 28. juna 2023. godine);

 3. Razmatranje Izveštaja o radu Saveta guvernera Narodne banke Srbije za period 1. januar – 30. jun 2022. godine, koji je podneo Savet guvernera Narodne banke Srbije (broj 400-2250/22 od 27. oktobra 2022. godine);

 4. Razmatranje Izveštaja o radu Saveta guvernera Narodne banke Srbije za period od 1. jula do 31. decembra 2022. godine, koji je podneo Savet guvernera Narodne banke Srbije (broj 400-2250/22-1 od 27. aprila 2023.godine);

 5. Razmatranje Finansijskih izveštaja Narodne banke Srbije za 2022. godinu, sa izveštajem ovlašćenog revizora, koji je podneo Savet guvernera Narodne banke Srbije (broj 400-837/23 od 27. aprila 2023. godine);

 6. Razmatranje Programa monetarne politike Narodne banke Srbije u 2023. godini, koji je podnela Narodna banka Srbije (broj 400-2744/22 od 12. decembra 2022. godine);

 7. Razmatranje Finansijskog plana Narodne banke Srbije za 2023. godine, koji je podnela Narodna banka Srbije (broj **400-2939/22** od 29. decembra 2022. godine).

Na predlog predsednika, Odbor je, većinom glasova (10 za, jedan protiv), usvojio predlog da se objedini rasprava o tačkama od 1. do 7, s tim da se o svakoj tački Odbor izjašnjava pojedinačno, u sistemu e-parlamenta.

**Prva da sedme tačke dnevnog reda**

 Jorgovanka Tabaković, guverner Narodne banke Srbije obrazložila je izveštaje Narodne banke za 2022. godinu, navodeći da su u njima dokumentovani rezultati rada i aktivnosti koje je NBS sprovodila u navedenom periodu.

 Guverner je istakla da je inflacija u prvom tromesečju 2023. godine dostigla maksimum, na nivou od oko 16%, kao i da se od tada nalazi na silaznoj putanji, što govori poslednji podatak iz jula meseca kada je iznosila 13,7%, pri čemu se očekuje da će se godišnja inflacija spustiti na nivo od oko 12,5%.

 Naglasila je da su ključni faktori projekcije smanjenja inflacije restriktivna monetarna politika NBS i Evropske centralne banke, smanjenje uvozne inflacije zbog normalizacije svetskih cena energenata, kao i restriktivna domaća fiskalna politika, što potvrđuje činjenica da se od početka godine beleži suficit u republičkom budžetu. Takođe, istakla je da i dalje postoje faktori koji deluju u smeru povećanja inflacije, kao što su povećanja cena energenata zbog energetske krize nastale nakon izbijanja sukoba u Ukrajini. Navela je i da NBS radi na određenim projekcijama koje imaju za cilj da se obezbedi brži povratak inflacije u granice cilja. U nastavku je navela i da je tekući deficit u prvoj polovini 2023. godine iznosio svega 1,6%, te da NBS projektuje tekući deficit za celu godinu na nivou od 2-3%.

 U diskusiji su učestvovali narodni poslanici Miodrag Gavrilović, Rozalija Ekres, Đorđe Stanković, Dalibor Jekić, Aleksandra Tomić i Bratimir Vasiljević.

Odbor je, zatim, prešao na odlučivanje po prvoj do sedme tačke dnevnog reda.

1) Na predlog predsednika, Odbor je većinom glasova (9 glasova za, 3 protiv, niko uzdržan, 1 nije glasao) prihvatio Polugodišnji izveštaj o monetarnoj politici (januar-jun 2022), koji je podnela Narodna banka Srbije.

2) Na predlog predsednika, Odbor je većinom glasova (9 glasova za, 3 protiv, niko uzdržan, 1 nije glasao) prihvatio Godišnji izveštaj o monetarnoj politici za 2022. godinu, Godišnji izveštaj o poslovanju i rezultatima rada za 2022. godinu i Godišnji izveštaj o stabilnosti finansijskog sistema za 2022. godinu, koji je podnela Narodna banka Srbije.

3) Na predlog predsednika, Odbor je većinom glasova (9 glasova za, 3 protiv, niko uzdržan, 1 nije glasao) prihvatio Izveštaj o radu Saveta guvernera Narodne banke Srbije za period 1. januar – 30. jun 2022. godine, koji je podneo Savet guvernera Narodne banke Srbije.

4) Na predlog predsednika, Odbor je većinom glasova (9 glasova za, 3 protiv, niko uzdržan, 1 nije glasao) prihvatio Izveštaj o radu Saveta guvernera Narodne banke Srbije za period od 1. jula do 31. decembra 2022. godine, koji je podneo Savet guvernera Narodne banke Srbije (broj 400-2250/22-1 od 27. aprila 2023.godine).

5) Na predlog predsednika, Odbor je većinom glasova (9 glasova za, 3 protiv, niko uzdržan, 1 nije glasao) prihvatio Finansijske izveštaje Narodne banke Srbije za 2022. godinu, sa izveštajem ovlašćenog revizora, koji je podneo Savet guvernera Narodne banke Srbije.

6) Na predlog predsednika, Odbor je većinom glasova (9 glasova za, 3 protiv, niko uzdržan, 1 nije glasao) prihvatio Program monetarne politike Narodne banke Srbije u 2023. godini, koji je podnela Narodna banka Srbije.

7) Na predlog predsednika, Odbor je većinom glasova (9 glasova za, 3 protiv, niko uzdržan, 1 nije glasao) prihvatio Finansijski plan Narodne banke Srbije za 2023. godine, koji je podnela Narodna banka Srbije.

Sednica je završena u 13,50 časova.

Sastavni deo ovog zapisnika čine stenografske beleške sačinjene na osnovu tonskog snimka sednice.

 SEKRETAR PREDSEDNIK

 Tijana Ignjatović Veroljub Arsić